তৃণমূল কর্মী অধীর মাইতি খুনের ঘটনায় প্রাক্তন তৃণমূল কাউন্সিলর শম্ভুনাথ কাউকে যাবজ্জীবন কারাদণ্ডের নির্দেশ দিল আদালত। একইসঙ্গে তাঁর ৫ হাজার টাকা জরিমানাও ধার্য করা হয়েছে। জরিমানা অনাদায়ে আরও ৬ মাসের কারাদণ্ড।
 নিজস্ব প্রতিবেদন : তৃণমূল কর্মী অধীর মাইতি খুনের ঘটনায় প্রাক্তন তৃণমূল কাউন্সিলর শম্ভুনাথ কাউকে যাবজ্জীবন কারাদণ্ডের নির্দেশ দিল আদালত। একইসঙ্গে তাঁর ৫ হাজার টাকা জরিমানাও ধার্য করা হয়েছে। জরিমানা অনাদায়ে আরও ৬ মাসের কারাদণ্ড। মাঠপুকুরে তৃণমূল নেতা খুনের মামলায় বৃহস্পতিবারই আদালত  দোষী সাব্যস্ত করে প্রাক্তন তৃণমূল কাউন্সিলরকে। একইসঙ্গে দোষী সাব্যস্ত করা হয় শম্ভুনাথের অনুগামী আরও ৬ জনকে। তাদের মধ্যে ৫ জনকেও যাবজ্জীবন কারাদণ্ডের সাজা শুনিয়েছে আদালত। ২০১৩ সালে ২০ মার্চ জমি দখলকে ঘিরে ধুন্ধুমার বাঁধে ধাপায়। খুন হন তৃণমূল নেতা অধীর মাইতি। ঘটনায় মূল অভিযোগ হিসেবে স্থানীয় কাউন্সিলর শম্ভুনাথ কাউয়ের নাম। ঘটনার পরই গা ঢাকা দেন শম্ভুনাথ। প্রায় মাসখানেক পর উত্তরপ্রদেশের বালিয়া থেকে তাঁকে গ্রেফতার করে পুলিস।